Asanka Gurusinha Comes To Dinesh Chandimal's Defense On Witchcraft Comment
జర్నలిస్ట్ ప్రశ్నకి లంక కెప్టెన్ క్లీన్‌బౌల్డ్
భారత్‌తో టెస్టు సిరీస్ ఆరంభానికి ముందే శ్రీలంక కెప్టెన్‌ దినేశ్ చండిమాల్‌కి దిమ్మతిరిగే ప్రశ్న ఎదురైంది. ఇటీవల యూఏఈ వేదికగా పాకిస్థాన్‌తో
TNN | Updated:
Nov 10, 2017, 08:58AM IST
భారత్&zwnj;తో టెస్టు సిరీస్ ఆరంభానికి ముందే శ్రీలంక కెప్టెన్&zwnj; దినేశ్ చండిమాల్&zwnj;కి దిమ్మతిరిగే ప్రశ్న ఎదురైంది. ఇటీవల యూఏఈ వేదికగా పాకిస్థాన్&zwnj;తో జరిగిన రెండు టెస్టుల సిరీస్&zwnj;ని శ్రీలంక 2-0తో చేజిక్కించుకుంది. మంత్రగత్తె అయిన తన స్నేహితుడి తల్లి ఆశీర్వాదంతోనే ఆ టెస్టు సిరీస్&zwnj;&zwnj;లో శ్రీలంక విజయం సాధించినట్లు వారం క్రితం చండిమాల్ వెల్లడించాడు. దీంతో అతనిపై తీవ్ర స్థాయిలో నెటిజన్లు, పాక్, మాజీ క్రికెటర్లు విమర్శలు గుప్పించారు. అదే నిజమైతే.. టెస్టు సిరీస్ తర్వాత జరిగిన వన్డే, టీ20 సిరీస్&zwnj;లో ఒక్క మ్యాచ్&zwnj;లో కూడా శ్రీలంక ఎందుకు గెలవలేకపోయింది..? అని ప్రశ్నించారు.
నవంబరు 16 నుంచి భారత్ జట్టుతో ఈడెన్ గార్డెన్స్&zwnj; వేదికగా తొలి టెస్టులో శ్రీలంక ఢీకొనబోతోంది. ఈ టెస్టు మ్యాచ్ కంటే ముందు.. భారత్ బోర్డ్ ప్రెసిడెంట్స్ ఎలెవన్ జట్టుతో రెండు రోజుల వార్మప్ మ్యాచ్&zwnj;ని లంక ఆడనున్న నేపథ్యంలో గురువారం రాత్రి మీడియా సమావేశంలో చండిమాల్ మాట్లాడాడు. ఈ సమావేశంలో కెప్టెన్&zwnj;కి జర్నలిస్ట్ నుంచి ఎదురైన తొలి ప్రశ్న &lsquo;భారత్&zwnj; జట్టుపై సిరీస్ గెలవాలని మంత్రగత్తె ఆశీస్సులు తీసుకున్నారా..?&rsquo;. ఊహించని ఈ ప్రశ్నకి చండిమాల్ బిక్కమొహం వేయగా.. పక్కనే ఉన్న జట్టు మేనేజర్ అసంక గురుసిన్హా చొరవ తీసుకుని &lsquo;అందరిలానే శ్రీలంక క్రికెటర్లకి కొన్ని నమ్మకాలున్నాయి. కానీ.. అంతిమంగా మైదానంలో జట్టు అత్యుత్తమ ప్రదర్శన చేస్తేనే విజయం వరిస్తుంది&rsquo; అని సమాధానమిచ్చాడు.